[{"text_idx": "#000002", "text": "Deallodd Mr Sturrock, arbenigwr ar goed ffrwythau, bod yr afalau yn dod o goeden gnotiog a cham ar ochr ddeheuol Plas Bach. Er bod trigolion yr ynys yn cadarnhau bod cenedlaethau o ynyswyr wedi mwynhau\u2019r afalau hyn, nid oedd neb yn gwybod pa fath o afalau oeddynt. Roedd yn eithaf posib mai\u2019r ffrwyth pinc gydag arogl lemwn a blas amheuthun oedd yr unig oroeswyr o berllan a oedd yn cael ei meithrin ar y safle gan fynaich dros 1,000 o flynyddoedd yn o\u0302l."}, {"text_idx": "#000003", "text": "Sylweddolodd Mr Sturrock bod yr afal yn un anghyffredin.\u201cDoeddwn i ddim yn ei hadnabod, felly mi es i a\u0302 hi at arbenigwyr ar wahanol afalau Prydain \u2013 Brogdale Horticultural Trust yng Nghaint\u201d, meddai Mr Sturrock."}]